



Prema njegovim rečima, ukoliko se tako nastavi, Srbi će ponovo morati da se sele, jer nema ulaganja, infrastrukture, a strukture vlasti koje će se formirati na nivou BiH treba da budu upoznate o položaju srpskih povratnika u FBiH.





"Najbolji primer kako Srbi žive tamo gde su se vratili na svoja ognjišta je da nemaju adekvatne uslove za normalan život, nemaju put, vodu, električnu energiju niti signal za mobilnu telefoniju, kao što su srpska sela Preodac, Gornji i Donji Tiškovac i Trubar", rekao je Marčeta, prenosi RTRS.

Kako je rekao, osim u Livanjskom kantonu, položaj Srba je težak i u Unsko-sanskom kantonu, Zapadnohercegovačkom, Posavskom i mnogim drugim opštinama i gradovima u FbiH.

PROČITAJTE JOŠ: Histerija FBiH zbog istrage o stradanju Srba!

"Mostar i Sarajevo su sami po sebi specifični, Srbi nemaju prava kao što su ih imali. Ako taj trend bude nastavljen, Srba neće ni biti u povratničkim opštinama", rekao je Marčeta.





Mile Marčeta,foto S.Mišljenović







Marčeta je istakao da je Glamoč primer kako Srbi nemaju svoja prava, jer u školama srpska deca i dalje ne izučavaju maternji srpski jezik, iako je u Osnovnoj školi Glamoč trećina učenika srpske nacionalnosti i ima ih oko 90.

Ove zime, rekao je Marčeta Srbi povratnici su danima bili odsečeni od sveta, a pomoć su tražili od Oružanih snaga BiH i Civilne zaštite Republike Srpske.

"Oni koji su se vratili svojim kućama prihvatili su ustavnopravno uređenje gde bi trebalo da budu ravnopravni sa ostala dva naroda, ali očigledno nekome drugome to smeta, pa položaj Srba nije onakav kakav bi trebalo da bude. Činjenica je da prirodnih resursa ima najviše tamo gde su se Srbi vratili, ali tim resursima upravlja neko drugi", rekao je Marčeta i dodao da je krajnje vreme da neko počne da obraća pažnju na Srbe povratnike u FBiH.